Joniškio rajono savivaldybės
Administracijos direktorius

Įsakymas

DĖL JONIŠKIO RAJONO SAVIVALDYBĖS ADMINISTRACIJOS DIREKTORIAUS 2021 M. RUGSĖJO 3 D. ĮSAKYMO NR. A-820 „DĖL TESTAVIMO ORGANIZAVIMO, KOORDINAVIMO IR VYKDYMO JONIŠKIO RAJONO SAVIVALDYBĖS UGDYMO ĮSTAIGOSE“ PAKEITIMO

2021 m. gruodžio 16 d. Nr. A-1212

Joniškis

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi, Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. gruodžio 10 d. sprendimu Nr. V-2787 „Dėl Lietuvos Respublikos sveikatos apsaugos ministro, valstybės lygio ekstremalios situacijos valstybės operacijų vadovo 2021 m. rugpjūčio 24 d. sprendimo Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“ pakeitimo“,

pakeičiu Joniškio rajono savivaldybės administracijos direktoriaus 2021 m. rugsėjo 3 d. įsakymą Nr. A-820 „Dėl testavimo organizavimo, koordinavimo ir vykdymo Joniškio rajono savivaldybės ugdymo įstaigose“:

1. 1.5 papunktį išdėstau taip:

„1.5. testavimą PGR tyrimo, kaupinių tyrimo ar savikontrolės tyrimo metodais vykdyti laikantis Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimu Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“ (su vėlesniais pakeitimais) nustatytų nurodymų“;

2. 1.6 papunktį išdėstau taip:

„1.6. testavimo nevykdyti vaikams ir mokiniams, kurie atitinka Lietuvos Respublikos sveikatos apsaugos ministro 2021 m. rugpjūčio 27 d. įsakyme Nr. V-1946 „Dėl Kriterijų, kuriais vadovaujantis darbuotojams neatliekami sveikatos patikrinimai, ar neserga COVID-19 liga (koronaviruso infekcija), dėl kurios yra paskelbta valstybės lygio ekstremalioji situacija ir (ar) karantinas, nustatymo“ nurodytas sąlygas. Nustačius ugdymo įstaigoje teigiamą tyrimo rezultatą, rekomenduoju testuotis ugdymo įstaigų darbuotojams (įskaitant ikimokyklinį ir priešmokyklinį ugdymą ir neformalųjį vaikų švietimą, vykdomą toje pačioje ugdymo įstaigoje, kurioje organizuojamas testavimas tos pačios ugdymo įstaigos mokiniams) ir mokiniams, kuriems testavimas nereikalingas, išskyrus persirgusius asmenis, kuriems mažiau nei prieš 90 dienų COVID-19 liga (koronaviruso infekcija) diagnozuota atlikus PGR ar antigeno testą“;

3. 3.1 papunktį išdėstau taip:

„3.1. 1.1 ir 1.2 papunkčiuose nurodytų ugdymo įstaigų vadovus užtikinti Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimo Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“ (su vėlesniais pakeitimais) 10 punkte išvardintų įpareigojimų vykdymą“;

4. 3.2 papunktį išdėstau taip:

„3.2. Joniškio rajono savivaldybės visuomenės sveikatos biuro vadovą užtikinti Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimo Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“ (su vėlesniais pakeitimais) 11 punkte išvardintų įpareigojimų vykdymą“.

Administracijos direktorius	Tomas Armonavičius